**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

 **Općinski načelnik**

Na temelju članka 26. stavka 3. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17, 151/22, dalje u tekstu: Zakon o sustavu strateškog planiranja), članka 11. stavka 2. i članka 13. stavka 4. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 37/23) i članka 38. Statuta Općine Dubravica („Službeni glasnik Općine Dubravica“ br. 01/2021, 03/2024, 04/2025) općinski načelnik Općine Dubravica dana 28. srpnja 2025. godine donosi

**ODLUKU**

**o pokretanju postupka izrade Provedbenog programa Općine Dubravica**

**za razdoblje od 2025. do 2029. godine**

**Članak 1.**

 Ovom Odlukom pokreće se postupak izrade Provedbenog programa Općine Dubravica za razdoblje od 2025. do 2029. godine (u daljnjem tekstu: Provedbeni program).

**Članak 2.**

 Provedbeni program je kratkoročni akt strateškog planiranja povezan s višegodišnjim proračunom, a odnosi se na mandatno razdoblje te opisuje prioritetne mjere i aktivnosti za provedbu ciljeva iz poveznih, hijerarhijski viših akta strateškog planiranja od nacionalnog značaja i od značaja za jedinice lokalne i područne samouprave.

**Članak 3.**

 Provedbeni program bit će usmjeren na definiranje osnovnih polazišta daljnjeg uravnoteženog razvoja Općine Dubravica, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja.

**Članak 4.**

 Općinski načelnik imenovao je lokalnog koordinatora i radnu skupinu za strateško planiranje koji će sudjelovati u cijelom postupku izrade Provedbenog programa, dok se za administrativne poslove zadužuje Jedinstveni upravni odjel.

**Članak 5.**

 Ova Odluka stupa na snagu danom donošenja, a objavit će se u „Službenom glasniku Općine Dubravica“ te na službenoj mrežnoj stranici Općine Dubravica i dostupna je javnosti u skladu s odredbama Zakona o sustavu strateškog planiranja.

OPĆINSKI NAČELNIK OPĆINE DUBRAVICA

KLASA: 024-07/25-01/6

URBROJ: 238-40-01-25-7

Dubravica, 28. srpanj 2025.

 NAČELNIK

 Marin Štritof